กองทัพบกบรูไน

กองทัพบกบรูไน ( , ย่อ: RBLF, TDDB) เป็นกำลังทางบกของกองทัพบรูไน มีหน้าที่รับผิดชอบในการรักษาและป้องกันดินแดนของบรูไน ทั้งจากการถูกโจมตีจากภายนอกRoles Page 1 Royal Brunei Land Forces  - Retrieved 23 April 2007 รวมไปถึงช่วยเหลือกองกำลังตำรวจแห่งชาติบรูไนในการรักษากฎหมายและความสงบเรียบร้อยภายในประเทศRoles Page 3 Royal Brunei Land Forces  - Retrieved 23 April 2007

 ประวัติ 
กองทัพบกบรูไน หรือกองกำลังภาคพื้นดินบรูไนก่อตั้งขึ้นในเดือนพฤษภาคม พ.ศ. 2504 โดยการจัดตั้ง กรมทหารมาเลย์บรูไน (Brunei Malay Regiment) และรับสมัครทหารเข้ารับการฝึกครั้งแรกจำนวน 60 นาย จากนั้นการก่อตั้งอย่างเป็นทางการของกรมทหารเกิดขึ้นในเดือนมิถุนายน พ.ศ. 2505 เมื่อมีการจัดกำลังพลสามกลุ่มแรกเข้าประจำการในกรมทหารที่ประกอบไปด้วยกองร้อยไรเฟิลจำนวน 3 กองร้อยHistory Page 1 Royal Brunei Land Forces  - Retrieved 23 April 2007 ต่อมาในปี พ.ศ. 2508 กรมทหารดังกล่าวได้รับการพระราชทานคำนำหน้า กลายเป็น กรมทหารรอยัลบรูไนมาเลย์ (Royal Brunei Malay Regiment) เดิมประจำการอยู่ที่พอร์ตดิกสันในแหลมมาลายา ได้ถูกย้ายกรมไปตั้งในค่ายทหารที่สร้างขึ้นใหม่ในบรูไน กรมทหารรอยัลบรูไนมาเลย์ได้จัดตั้งหน่วยขึ้นมาใหม่อีก 2 หน่วย ได้แก่ หน่วยเรือและหน่วยกิจการทางอากาศในปี พ.ศ. 2508 เพื่อเพิ่มขีดความสามารถของกองกำลัง ซึ่งทั้งสองหน่วยที่ได้ตั้งขึ้นมาใหม่ได้ถูกรวมพร้อมกันกับกรมทหารราบและกลายเป็นกองกำลังเดียวในปี พ.ศ. 2509History Page 2 Royal Brunei Land Forces  - Retrieved 23 April 2007

ในปี พ.ศ. 2515 โครงสร้างของกรมทหารมีการเปลี่ยนแปลง โดยแยกส่วนของทหารราบ การบิน และนาวีออกเป็นหน่วยแยกกันอีกครั้ง โดยกองร้อยทหารราบกลายเป็นกองพันที่ 1 กรมทหารรอยัลบรูไนมาเลย์ ประกอบไปด้วยกองร้อยไรเฟิลจำนวน 5 กองร้อย หลังจากนั้นสามปี ได้มีการก่อตั้งกองพันที่ 2 กรมทหารรอยัลบรูไนมาเลย์ โดยแยกกองร้อยบราโว (B) และเอคโค (E) ออกจากกองพันที่ 1

ต่อมาในปี พ.ศ. 2527 บรูไนได้รับเอกราชจากสหราชอาณาจักรโดยสมบูรณ์ ในเวลานั้น กรมทหารรอยัลบรูไนมาเลย์ได้เปลี่ยนชื่อเป็น กองกำลังภาคพื้นดินบรูไน หรือกองทัพบกบรูไน ซึ่งเป็นส่วนหนึ่งของกองทัพบรูไนที่มีขนาดใหญ่กว่า ปี พ.ศ. 2533 กองพันสนับสนุนได้ถูก่อตั้งขึ้นพร้อมด้วย กองร้อยยานเกราะลาดตระเวน กองร้อยป้องกันภัยทางอากาศ และกองร้อยทหารช่าง จากนั้นปี พ.ศ. 2537 ได้มีการก่อตั้งกองพันที่ 3 กองทัพบกบรูไนขึ้นมา โดยดึงกำลังจากกองร้อยเดลต้า (D) กองพันที่ 1 และกองร้อยฟ็อกทรอท (F) จากกองพันที่ 2 ในขณะที่กองร้อยป้องกันภัยทางอากาศ และกองร้อยทหารช่างถูกย้ายจากกองพันสนับสนุนไปสังกัดกับกองทัพอากาศบรูไน และกิจการสนับสนุนตามลำดับHistory Page 5 Royal Brunei Land Forces  - Retrieved 23 April 2007

ในวันที่ 9 กรกฎาคม พ.ศ. 2554 กองทัพบกบรูไนได้ทำการทดลองแทนที่เครื่องแบบสนามลายพราง DPM (Disruptive Pattern Material) ด้วยลายพรางแบบดิจิทัล (Digital Disruptive Pattern) ภายใต้ขอตกลงกับบริษัท Force-21 Equipment

 การจัดกำลัง 
กองทัพบกบรูไนจัดกำลังแบ่งออกเป็นสี่กองพันแยกจากกัน ได้แก่Page 1 Organisation Royal Brunei Land Force  - Retrieved 23 April 2007
 กองพันที่ 1
 กองพันที่ 2
 กองพันที่ 3
 กองพันสนับสนุน

 กองพันที่ 1 
กองพันที่ 1 ก่อตั้งขึ้นเมื่อปี พ.ศ. 2505 ประกอบไปด้วยหน่วยที่มีกำลังพลจากการรับสมัครมาเพื่อฝึกทหารจำนวน 3 หน่วย ณ ค่ายเซเกนติ้ง (Segenting Camp) เมืองพอร์ตดิกสัน ประเทศมาเลเซีย หลังจากการก่อสร้างค่ายในเบรากัสเมื่อปี พ.ศ. 2518 โครงสร้างของหน่วยก็เปลี่ยนไปเป็นกองพันภาคพื้นดินที่ 1 ภายใต้การบังคับบัญชาของ พันเอก เจ.เอฟ. เดวิส ซึ่งกองกำลังประกอบไปด้วยกรมต่าง ๆ รวมไปถึงกองร้อยมาร์คัส (Markas Company) และกองร้อยไรเฟิลอีก 5 กองร้อย (อัลฟ่า (A), บราโว (B), ชาลี (C), เดลตา (D) และ เอคโค (E))Page 2 Organisation Royal Brunei Land Force  - Retrieved 23 April 2007thumb|ทหารจากกองพันที่ 2 เข้าร่วมการฝึกกะรัต 2022

 กองพันที่ 2 
กองพันที่ 2 ก่อตั้งขึ้นเมื่อวันที่ 2 มกราคม พ.ศ. 2518 ณ ค่ายโบลเกียห์ (Bolkiah Garrison) ก่อนหน้านี้กองพันประกอบไปด้วยกองร้อยบราโว (B) และเอคโค (E) จากกองพันที่ 1 ภายใต้การบังคับบัญชาของผู้บัญชาการในขณะนั้น คือพันโท เอ.อี. ฮิบเบิร์ต จากนั้นเมื่อวันที่ 10 พฤษภาคม พ.ศ. 2519 กองพันได้ย้ายไปยังค่ายตูตง (Tutong Camp) ซึ่งหลังจากการต่อตั้งกองพันที่ 2 พันจิรัน รัตนา อินเดรา พันโท เปงกิรัน ดาโต เซเตีย อิบนุ บิน เปงกิรัน ดาตู เปงกิรัน ฮะจิ อาปง (Pengiran Dato Setia Ibnu bin Pengiran Datu Penghulu Pengiran Haji Apong) ได้รับการแต่งตั้งให้เป็นผู้บังคับบัญชาของกองพันPage 3 Organisation Royal Brunei Land Force  - Retrieved 23 April 2007

 กองพันที่ 3 
กองพันที่ 3 ก่อตั้งขึ้นเมื่อวันที่ 31 พฤษภาคม พ.ศ. 2537 ประกอบไปด้วยกองร้อยเดลตา (D) จากกองพันที่ 1 และกองร้อยฟอกซ์ทรอต (F) ของกองพันที่ 2 และกองร้อยบังคับบัญชาจากกองพันที่ 1 และ 2 โดยมี พันตรี ชาห์ลัน บิน ฮิดัป (Shahlan bin Hidup) เป็นผู้บังคับบัญชาคนแรกที่ได้รับมอบหมาย่ให้บัญชาการกองพัน ก่อนหน้านี้กองพันที่ 3 ตั้งอยู่ที่ค่ายเปนันจง (Penanjong Garrison)Page 4 Organisation Royal Brunei Land Force  - Retrieved 23 April 2007 และย้ายไปยังค่ายใหม่ที่เมืองลูมุต เขตเบไลต์เมื่อวันที่ 21 มิถุนายน พ.ศ. 2550New Lumut Camp Celebrates Nisfu Syaaban  - Retrieved 18 February 2009

 กองพันสนับสนุน 
แต่เดิมกองพันสนับสนุนก่อตั้งขึ้นมาจาก 5 หน่วยหลัก ได้แก่ กองร้อยยานเกราะลาดตระเวน กองร้อยทหารช่าง กองร้อยป้องกันภัยทางอากาศ โรงงานช่างปีนังจง (Penanjong Workshop) และกองบัญชาการค่ายปันจง (Penanjong Garrison Headquarters) โดยได้รับการจัดหน่วยใหม่เมื่อวันที่ 2 มกราคม พ.ศ. 2533 และก่อตั้งอย่างเป็นทางการในชื่อว่ากองพันสนับสนุน ประกอบไปด้วยสามหน่วยหลัก ได้แก่ กองร้อยยานเกราะลาดตระเวน กองร้อยทหารช่าง และกองร้อยสนับสนุนกองพันPage 5 Organisation Royal Brunei Land Force  - Retrieved 23 April 2007

 ผู้บัญชาการ 
ลำดับภาพชื่อสมัยดำรงตำแหน่งอ้างอิงเข้ารับตำแหน่งออกจากตำแหน่งระยะเวลา1100x100pxพลตรีHusin Ahmad17 กันยายน 253410 สิงหาคม 25372100x100pxพลตรีShari Ahmad11 สิงหาคม 253728 ตุลาคม 25423100x100pxพลตรีJaafar Abdul Aziz29 ตุลาคม 254231 มกราคม 25444100x100pxพลตรีHalbi Mohammad Yussof1 กุมภาพันธ์ 254414 มีนาคม 25465100x100pxพันเอกAbdu'r Rahmani Basir15 มีนาคม 25461 กรกฎาคม 25486พันเอกRosli Chuchu1 กรกฎาคม 254812 ธันวาคม 25517100x100pxพลตรีAminuddin Ihsan12 ธันวาคม 255113 พฤศจิกายน 2552 8พลจัตวาYussof Abdul Rahman13 พฤศจิกายน 25521 ธันวาคม 2557 9100x100pxพลตรีAminan Mahmud1 ธันวาคม 255731 มกราคม 2561 10100x100pxพลจัตวาKhairul Hamed31 มกราคม 256130 กรกฎาคม 256311100x100pxพลตรีHaszaimi Bol Hassan30 กรกฎาคม 25631 มีนาคม 256512100x100pxพลจัตวาAbdul Razak1 มีนาคม 256510 มิถุนายน 256513100x100pxพลจัตวาSaifulrizal Abdul Latif10 มิถุนายน 25659 มิถุนายน 25661496x96pxพลจัตวา Shanonnizam Sulaiman9 June 2023อยู่ในตำแหน่ง 

 โครงสร้างชั้นยศ 

 นายทหารชั้นสัญญาบัตร 
เครื่องหมายยศสำหรับนายทหารชั้นสัญญาบัตรของกองทัพบกบรูไน

 นายทหารชั้นประทวน 
บรูไนต่างไปจากกองกำลังติดอาวุธอื่น ๆ ในเครือจักรภพแห่งประชาชาติ โดยยังคงมีจ่าสิบจำนวน 4 ตำแหน่ง ซึ่งใช้งานในระบบนายทหารชั้นประทวนของเครือจักภาพแห่งประชาชาติ ตลอดจนรูปแบบเครื่องหมายชั้นยศต่าง ๆ โดยตารางด้านล่างนี้แสดงเครื่องหมายชั้นยศของนายทหารชั้นประทวนของกองทัพบกบรูไน


 ยุทโธปกรณ์ 

 ฐานทัพ 
ชื่อที่ตั้งหน่วยค่ายเบรากัส (Berakas Camp)เบอรากัซ 'เอ' กองพันที่ 1 กองทัพบกบรูไน (First Battalion Royal Brunei Land Force: 1Bn RBLF)
 กองบัญชาการกองทัพบกบรูไน (Royal Brunei Land Force Headquarters: RBLF HQ)
 กองบัญชาการกองร้อย กองทัพบกบรูไน (Headquarters Company Royal Brunei Land Force: HQ Coy RBLF)
 หน่วยบริการทันตกรรม กองทัพบกบรูไน (Dental Services Royal Brunei Land Force: DS RBLF)
 หน่วยบริการสนับสนุนการรบ กองทัพบกบรูไน (Combat Service Support, Royal Brunei Land Force: CSS RBLF)
 หน่วยบริการสนับสนุนทหารช่างภาคพื้นดิน กองทัพบกบรูไน (Land Engineering Combat Service Support Royal Brunei Land Force: LE CSS RBLF)ค่ายโบลเกียห์ (Bolkiah Garrison)เบอรากัซ 'เอ' หน่วยส่งกำลังบำรุงสรรพวุธ (Logistic Depot)
 กองบัญชาการสุขภาพและบริการทางการแพทย์ (Medical Health and Services Headquarters)ค่ายสุไหงอาการ์ (Sungai Akar Camp)เบอรากัซ 'บี' กรมทหารรักษาพระองค์ กองทัพบกบรูไน (Royal Guards Regiment Royal Brunei Land Force: RGdR RBLF)ค่ายลุมัต (Lumut Camp)เลียง กองพันที่ 3 กองทัพบกบรูไน (Third Battalion Royal Brunei Land Force: 3Bn RBLF)New Lumut Camp Celebrates Nisfu Syaaban  - Retrieved 18 February 2009
 หมวดขนส่งทางหทาร, กองพันที่ 3 กองทัพบกบรูไน (Military Transport Platoon, Third Battalion of Royal Brunei Land Force: MT Plt, 3Bn RBLF)
 แผนกข่าวกรอง, กองพันที่ 3 กองทัพบกบรูไน (Intelligence Section, Third Battalion of Royal Brunei Land Force: Int Sect, 3Bn RBLF)ค่ายตู่ตง (Tutong Camp)เปอกันตูตง กองพันที่ 2 กองทัพบกบรูไน (Second Battalion Royal Brunei Land Force: 2Bn RBLF)ค่ายปนันจง (Penanjong Garrison)เปอกันตูตง กองพันสนับสนุน กองทัพบกบรูไน (Support Battalion Royal Brunei Land Force: Sp Bn RBLF)
 โรงเรียนทหารราบ กองทัพบกบรูไน (School of Infantry Royal Brunei Land Force: SOI RBLF)
 หน่วยทหารช่างภาคพื้นดิน (Land Engineering)ค่ายบังการ์ (Bangar Camp)บางาร์ฐานทัพเรือมัวรา (Muara Naval Base)เซอราซา กองเรือรบ, กองพันสนับสนุน กองทัพบกบรูไน (Combat Boat Squadron, Support Battalion Royal Brunei Land Force: CBS, Sp Bn RBLF)เกาะบารู-บารู (Baru-Baru Island)อ่าวบรูไน ฐานปฏิบัติการหน้า (Forward Operating Base: FOB)

 ความสัมพันธ์ระหว่างประเทศ 

 สหราชอาณาจักร 

กองทัพบกบรูไนมีความสัมพันธ์ที่สำคัญกับกองทัพบกสหราชอาณาจักร เนื่องจากในความเป็นจริงนั้นมีกองทหารรักษาการณ์ถาวรของสหราชอาณาจักรอยู่ในบรูไน หลังจากการปฏิวัติบรูไนเมื่อปี พ.ศ. 2505 ทำให้มีการลงนามในข้อตกลงระหว่างบรูไนและสหราชอาณาจักรว่ากองพันทหารกรูข่าจะประจำการอยู่ในประเทศบรูไน เพื่อรักษาผลประโยชน์ต่าง ๆ ของสหราชอาณาจักร โดยเฉพาะสถานีน้ำมันสำคัญที่เซอเรีย ปัจจุบันกองทหารรักษาการณ์ประกอบไปด้วยกองพันของกองพันทหารกูรข่า (Royal Gurkha Rifles) พร้อมด้วยเฮลิคอปเตอร์อีกจำนวนหนึ่งจากหน่วยบินกองทัพบกเพื่อสนับสนุน อย่างไรก็ตาม ประเทศบรูไนยังถูกใช้งานพื้นที่เพื่อทำการฝึกการรบในป่าโดยกองทัพบกสหราชอาณาจักร การคงอยู่ของกองทหารรักษาการณ์โพ้นทะเลเป็นอีกหนึ่งองค์ประกอบที่สำคัญของสหราชอาณาจักรที่คอยช่วยเหลือกองทัพบกบรูไนในการฝึก

 ประเทศอื่น ๆ 
กองทัพบกบรูไนรักษาความสัมพันธ์ใกล้ชิดกับชาติอื่น ๆ อีกมากมาย ทั้งในภูมิภาคเอเชียตะวันออกเฉียงใต้และภูมิภาคอื่น ๆ โดยฝึกซ้อมรบร่วมกับกองทัพบกมาเลเซียBilateral Page 2  - Retrieved 23 April 2007และกองทัพบกสิงคโปร์Bilateral Page 3  - Retrieved 23 April 2007เป็นประจำ นอกจากนี้กองทัพบกบรูไนยังได้ฝึกซ้อมรบเป็นประจำกับกองทัพบกของออสเตรเลียhttps://www.contactairlandandsea.com/2019/12/06/bruneian-soldiers-finish-exercising-in-brisbane/ จีน นิวซีแลนด์ ฟิลิปปินส์https://www.philstar.com/headlines/2015/09/03/1495574/philippines-brunei-hold-joint-military-exercises และไทยBilateral Page 1  - Retrieved 23 April 2007 ในขณะที่นาวิกโยธินสหรัฐได้ดำเนินการฝึกความร่วมมือและความพร้อมทางเรือ หรือที่รู้จักกันในชื่อว่า การัต (Cooperation Afloat Readiness and Training: CARAT) ร่วมกับบรูไนอีกด้วยBilateral Page 8  - Retrieved 23 April 2007

 พันธมิตร 
  - กองพลน้อยกูรข่า
  - กองทัพสิงคโปร์

 อ้างอิง 

 งานอ้างอิง 


 บรรณานุกรม 



 แหล่งข้อมูลอื่น 

 Royal Brunei Armed Forces 


บก
หมวดหมู่:กองทัพบกแบ่งตามประเทศ
บรูไน
หมวดหมู่:ก่อตั้งในประเทศบรูไนในปี พ.ศ. 2504